Elizabeta Báthory
<s>Eržebet Batori (, ; Njirbator, 7. avgust 1560 — Čahtice, 21. avgust 1614) je bila mađarska grofica.</s><s>Ona je jedna od najpoznatijih serijskih ubica i vampirista u istoriji.</s><s>Optužena je zajedno sa 4 saučesnice za mučenje i smrt od 300 do 2.000 devojaka (u zavisnosti od izvora).</s><s>Većinu svog života provela je u zamku Čahtice u Slovačkoj, dok je poslednje 4 godine svog života provela u zatvoru.</s><s>Njene saučesnice su ubijene.</s>

<s>Biografija</s>

<s>Eržebet su sa 11 godina verili za Ferenca Nadaždija, moćnog mađarskog vojnika, a 1575. godine se i udala za njega.</s><s>Pre udaje rodila je ćerku Anastasiju i smatra se da je otac ovog deteta jedan od sluga.</s><s>Kao svadbeni poklon Eržebet je dobila zamak Čahtice, koji se nalazio na vrhu brda i bio je okružen selom.</s><s>Eržebet i Ferenc imali su šestoro dece: Anastaziju Batori, Katalin Nadaždi, Katalin, Mikloša, Oršolju i Pal, od kojih je dvoje umrlo vrlo rano.</s><s>Eržebetin muž ubijen je 1602. godine.</s><s>Nije poznato kada je Eržebet počela ubijati devojke, ali smatra se da je to bilo između 1585. i 1610.</s><s>Isto tako se smatra da su njen muž i rođaci znali za ubistva, ali da niko nije hteo da interveniše.</s><s>Kao jedan od motiva Eržebete Batori navodi se da je preko krvi želela da očuva svoju lepotu.</s>

<s>Legenda 
Prema legendi, nakon što ju je sluškinja iz dvorca iznervirala nekvalitetnom uslugom, Eržebet joj je zabila makaze u glavu.</s><s>Devojčina krv pala je na Eržebetine ruke.</s><s>Kada je Eržebet oprala tu krv, učinilo joj se da je tamo gde je bila krv koža postala mlađa.</s><s>Tada je smislila plan kako da povrati svoju mladalačku lepotu.</s><s>Mislila je da bi, ako se bude kupala u krvi lepih, mladih devojaka ili čak pila njihovu krv, mogla postati lepša nego ikad.</s><s>Eržebet je pozivala mlade, najčešće nevine, devojke u svoj zamak, surovo ih mučila, pila im krv, a zatim ih ubijala.</s>

<s>Posle nekog vremena shvatila je da krv seljačkih devojaka nema efekta na njenu kožu.</s><s>Zaključila je da joj treba kvalitetnija krv i 1609. je otvorila akademiju u svom zamku.</s><s>Tu su imućniji roditelji iz svih predela slali svoju decu kako bi se učili plemićkim manirima.</s><s>Eržebet je mučila žrtve makazama, iglama, užarenim gvožđem i kocima.</s>

<s>Porodica Batori je smatrana vampirskom.</s><s>Pored svih događaja sa Eržebet Batori, koja je čak živela u Transilvaniji čiji je princ bio Eržebetin nećak, porodica Batori imala je veze i sa grofom Drakulom.</s><s>Zapovednik pohoda koji je pomogao Drakuli da povrati presto bio je Ištvan Batori; jedan od Drakulinih poseda, dvorac Fagaras, postao je vlasništvo Batorijevih u Eržebetino doba, a obe porodice su imale amblem zmaja na porodičnim grbovima.</s>

<s>Hapšenje i smrt 
Eržebet je otkrivena 1610. godine, kada je sa zidina dvorca bacila 4 masakrirane žrtve.</s><s>Vest je ubrzo stigla do cara Matije i on je naredio Eržebetinom rođaku Turzou da je uhapsi.</s><s>On ju je uhvatio na delu.</s><s>Eržebetini saučesnici su pogubljeni, dok to sa njom nije moglo biti učinjeno jer je bila plemićkog porekla.</s><s>Međutim, pronađena je rupa u zakonu i Eržebet je zazidana u svom dvorcu.</s><s>Pronađena je mrtva 1614. godine.</s>

<s>U popularnoj kulturi 
Pretpostavlja se da je legenda o životu Eržebet Batori inspirisala Brama Stokera da napiše roman Drakula, a švedski blek-metal bend Batori dobio je ime upravo po njoj.</s>

<s>Mađarsko plemstvo
Serijski ubice
Vampiri
Folklor</s>

